கேள்வி: ஈசல் பிடித்தல் - நிலாவொளி பற்றி தகவல் சொல்.
பதில்: ஈசல்கள் பெரும்பாலும் இரவில் தான் பறக்கும்.இரவில் பறப்பதால் தன்னை பிடித்து உண்ணும் பிற உயிரிகளிடமிருந்து காத்து கொள்ள முடியும்.நிலா வெளிச்சத்தில் நாலாதிசைகளிலும் பறந்து செல்ல இயலும்.நிலாவொளி இல்லாத காலத்தில் பறக்க வேண்டியிருந்தால் சூரிய உதயத்தின் போது பறக்கும்.
கேள்வி: ஈசல் பிடித்தல் - ஈசலைச் சமைத்தல் குறித்து விரிவாக சொல்லுங்கள்.
பதில்: இறகு நீக்கி சுத்தம் செய்யப்பட்ட ஈசலைச் சட்டியில் இட்டுச் சிறிது உப்பு சேர்த்து கரண்டியால் கிளறிவிட்டு வேகவைப்பர். தண்ணீர் சேர்க்க தேவையில்லை. வெந்த ஈசலை வெயிலில் நன்கு உலர்த்துவர். ஈரம் போக நன்கு உலர்ந்தபின் ஈசலை கையால் தேய்த்தால் ஈசலின் தலை, கால்கள் உதிர்ந்துவிடும். பின் முறத்தில் இட்டு நன்கு புடைத்தல் சுத்தம் செய்வர். உலர்ந்த ஈசலை இரு விரல்களுக்கு இடையில் வைத்து நசுக்கினால் எண்ணெய் வெளியேறுவதை காணலாம். ஈசல் கொழுப்பு புரதம் நிறைந்த உணவாகும். இது எளிதில் செரிக்காது. உலர்ந்த ஈசலை அப்படியே உண்ணலாம் அல்லது வெல்லம் சேர்த்தும் உண்ணலாம். :ஈசலே ஈசலே, :ஈசக் கறையானே, :ஆத்தாளும் அப்பனும், :ஆத்தங்கரையிலே செத்துக்கிடக்க, :சில்லாம் பறையைத் தூக்கிக்கிட்டு, :சிலுக்குச் சிலுக்குன்னு ஓடிவா. இது ஈசல் விளையாட்டுப் பாடல்.விருமாண்டி திரைப்படத்தில் இடம்பெறும் "சண்டியரே சண்டியரே" பாடலின் முன்னிசையில் (prelude) இந்தப் பாடல் பயன்படுத்தப்பட்டிருக்கும்.